Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 127/13/8803	Košice II, 17.5.2013
EEČ : 2-64-180-2013

U Z N E S E N I E

Trestná vec:	obvinený XXXXX  
Prečin:	Skrátenie dane a poistného podľa § 276 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:

1.	Obvinený XXXXX vyhlasuje, že spáchal skutok, za ktorý je trestne stíhaný.  Obvinený uhradil poškodenému XXXXX ním požadovanú náhradu vo výške 2.225,95 € ako náhradu za spôsobenú škodu, poškodenému sa ospravedlnil za skutok, ktorý spáchal, oľutoval svoje konanie a prisľúbil, že v budúcnosti sa nedopustí takého konania.

2.	Obvinený zložil na účet Okresnej prokuratúry XXXXX čiastku vo výške 200,-€ (dvesto euro). Z uvedenej peňažnej sumy obvinený určil 50%, teda 100,-€ (jednosto euro) na všeobecne prospešné účely pre pomoc obetiam trestnej činnosti a zvyšok sumy 100,-€ (jednosto euro) určil v prospech XXXXX XXXXX

3.	Poškodený so zmierom súhlasí a vyhlasuje, že týmto sú jeho nároky na náhradu škody v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom KR PZ v XXXXX pod spisovou značkou XXXXX
V trestnej veci vedenej proti obvinenému  XXXXX pre prečin skrátenia dane a poistného podľa § 276 ods. 1 Trestného zákona na tom skutkovom základe, že:

-	ako zodpovedná osoba za daňový subjekt XXXXX XXXXX so sídlom XXXXX zahrnul do účtovníctva  tohto daňového subjektu za obdobie III. štvrťrok 2007 fiktívne daňové doklady za nákupy tovarov a služieb v celkovej sume 420.001,-Sk (13.941,48 EUR) od dodávateľa XXXXX, IČO: XXXXX ktoré si obstaral od obvinených XXXXX, XXXXX a XXXXX, v dôsledku čoho takto neoprávneným započítaním vystavených fiktívnych daňových dokladov skrátil svoju daňovú povinnosť na dani z pridanej hodnoty v celkovej výške 67.059,-Sk (2.225,95 €), čím takto skrátením dane spôsobili Štátnemu rozpočtu SR v  zastúpení  XXXXX  XXXXX  škodu vo výške 67.059,-Sk (2.225,95 €).

Odôvodnenie: 
Uznesením vyšetrovateľa Okresného riaditeľstva PZ XXXXX odboru kriminálnej polície, sp. zn. XXXXX z 30.06.2009 bolo podľa § 206 ods. 1 Trestného vznesené obvinenie XXXXX  pre prečin skrátenia dane a poistného podľa § 276 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine skrátenia dane a poistného podľa § 276 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený aj poškodený vyslovili súhlas s uzavretím zmieru. Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný.

	Poškodený súhlasil so zmierom vyhlásil, že ním požadovaná náhrada škody mu bola v plnom rozsahu uhradená.

	Obvinený zložil na účet Okresnej prokuratúry  XXXXX čiastku vo výške 200,-€ (dvesto euro). Z uvedenej peňažnej sumy obvinený určil 50%, teda 100,-€ (jednosto euro) na všeobecne prospešné účely pre pomoc obetiam trestnej činnosti a zvyšok sumy 100,-€ (jednosto euro) určil v prospech XXXXX

	Vzhľadom na vyššie uvedené skutočnosti som dospel k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol prečinom dotknutý verejný záujem, na osobu obvineného, na jeho osobné a majetkové pomery, preto považujem tento spôsob rozhodnutia za dostačujúci.

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor